## 

## **Dela v javni domeni (člen 5(1a), zdaj člen 14)**

MIZŠ podpira predlog Parlamenta, da se v besedilo Direktive vnese izrecna določba, da dela, ki so že v javni domeni, z reprodukcijo (npr. s fotografijo oljne slike, ki jo naredi muzej) ne postanejo ponovno predmet avtorskih pravic. S tem se varuje korpus del, ki jih smejo uporabniki prosto uporabljati, tudi pri ustvarjanju derivativnih del in se prepreči, da bi institucije (npr. muzeji), ki imajo ta dela v svojih zbirkah, ponovno "pridobili" avtorske pravice na teh delih in preprečevali oz. omejevali njihovo uporabo.

Listino organizacije Europeana, iniciative EU, ki omogoča dostop do digitaliziranih knjig, glasbe in umetniških del, o javni domeni si lahko preberete [tukaj](https://www.europeana.eu/portal/en/rights/public-domain-charter.html).